
Prilog 4. 

Pojašnjenje kriterija odabira za INT 2.1 Poboljšanje životnih uvjeta u lokalnoj sredini - II
[bookmark: _Hlk184812056]Temeljem poglavlja 3.5. Kriteriji odabira projekata Natječaja za provedbu intervencije 2.1 Poboljšanje životnih uvjeta u lokalnoj sredini, sukladno Lokalnoj razvojnoj strategiji LAG-a Međimurski doli i bregi za razdoblje 2023.-2027. godine, pojašnjavaju se Kriteriji odabira koji se primjenjuju na sve prijave projekata na predmetni Natječaj.

Korisniku se ne može dodijeliti veći iznos bodova u odnosu od onog što je zatraženo u prijavnom obrascu.
Projekt mora ostvariti minimalni broj bodova kako bi prošao prag prolaznosti. 

Tablica: Kriteriji odabira za INT 2.1. 
	[bookmark: _Hlk162941721]INT 2.1.
	Kriteriji odabira projekata namijenjeni za INT 2.1. Poboljšanje životnih uvjeta u lokalnoj sredini

	KRITERIJ
	Bodovi

	1.
	Tip ulaganja 
	max 5

	1.1.
	Ulaganje u građenje sa ili bez opremanja (uključujući gradnju, rekonstrukciju i/ili održavanje)
	5

	1.2.
	Ulaganje u opremu i/ili gospodarska vozila
	3

	2.
	Vrsta projekta/namjena ulaganja 
	max 6

	[bookmark: _Hlk184811686]2.1.
	Sportsko-rekreacijska namjena
	6

	2.2.
	Održivo korištenje kulturne i/ili prirodne baštine
	5

	2.3.
	Komunalna namjena i ostale javne namjene 
	4

	2.4.
	Zdravstveno-socijalna ili odgojno-obrazovna namjena
	[bookmark: _GoBack]3

	3.
	Doprinos dodanoj vrijednosti LEADER-a kroz koncept Pametnih sela
	max 3

	3.1.
	Projekt je inovativan (na LAG razini)
	1

	3.2.
	Projektom se ulaže u digitalizaciju
	1

	3.3.
	Projektom se ulaže doprinos okolišnim ciljevima i ublažavanju klimatskih promjena (obnovljivi izvori energije, energetska učinkovitost i sl.)
	1

	4.
	Dodatni doprinosi dodanoj vrijednosti LEADER-a
	max 9

	4.1.
	[bookmark: _Hlk185506584]Projekt se provodi u partnerstvu
	4

	[bookmark: _Hlk185507806]4.2.
	Projektom se doprinosi razvoju ruralne infrastrukture
	3

	4.3.
	Projekt doprinosi očuvanju kulturne i/ili prirodne baštine područja LAG-a
	2

	NAJVEĆI MOGUĆI BROJ BODOVA
	23

	PRAG PROLAZNOSTI
	9




Kriterij odabira broj 1
Prema kriteriju odabira broj 1, a koji se odnosi na Tip ulaganja, korisnik si dodjeljuje/ostvaruje bodove ako se u projektu radi o ulaganju u građenje sa ili bez opremanja (uključujući gradnju, rekonstrukciju i/ili održavanje) ili o ulaganju u nabavu opreme i/ili gospodarskog vozila.
Iz dostavljene dokumentacije korisnika (Prijavni obrazac, Plan projektnih aktivnosti, glavni projekt, troškovnik, izjava projektanta, dokazi legalnosti građevine i sl.) mora biti vidljivo i provjerljivo o kakvoj vrsti ulaganja se radi:
1. gradnja novog objekta
2. rekonstrukcija postojećeg objekta
3. održavanje postojećeg objekta
4. opremanje postojećeg objekta 
5. nabava opreme i/ili gospodarskog vozila. 
Korisnik će si dodijeliti/ostvariti odgovarajuće bodove sukladno tipu ulaganja, a kako je  navedeno u tablici Kriterija odabira.

Kriterij odabira broj 2
Prema kriteriju odabira broj 2, a koji se odnosi na Namjenu ulaganja, korisnik si dodjeljuje/ostvaruje bodove ovisno o namjeni ulaganja.
Prihvatljive vrste projekata odnose se na razvoj i opremanje male društvene i komunalne infrastrukture:
· sportsko-rekreacijske namjene: sportske građevine, sportska igrališta, rekreacijske zone, zip-line, pješačko-biciklističke staze, dječja igrališta, teretane na otvorenom,  šetnice, tematski putovi, parkovi i sl. 
· održivo korištenje kulturne i/ili prirodne baštine: društveni domovi, kulturni centri, knjižnica, muzej, turističko-informativni centri, interpretacijski centri, poučne staze, tematski putovi/parkovi i prateća infrastruktura i sl.
· komunalna namjena i ostale javne namjene: objekti u vlasništvu JLS-ova/korisnika, parkirališta, groblja, pješačke površine, trgovi, javne zelene i prometne površine, tržnice i sl.
· zdravstveno-socijalne namjene: ambulanta/ordinacije, domovi zdravlja, starački domovi i sl.
· odgojno-obrazovne namjene: dječji vrtić, škola, objekti za djecu i odrasle s posebnim potrebama i sl.

Kriterij odabira broj 3
Ukoliko projekt doprinosi konceptu Pametnih sela te korisnik želi ostvariti bodove po navedenom kriteriju u Prijavnom obrascu (Pitanje III.13.) mora opisati i obrazložiti kako i zašto projekt doprinosi konceptu Pametnih sela, a isto mora biti vidljivo iz ukupne projektne dokumentacije.
Doprinos konceptu Pametnih sela podrazumijeva: inovativna i pametna rješenja u selima, digitalizaciju u društvenim aktivnostima u selima te doprinos okolišnim ciljevima i ublažavanju klimatskih promjena u selima.

3.1. Da bi si korisnik dodijelio/ostvario bodove za inovativnost projekta i pametna rješenja na lokalnoj razini, projekt ili pojedina aktivnost iz projekta mora rezultirati uvođenjem novog proizvoda ili nove/inovativne metode ili usluge na lokalnoj razini (ukupno područje LAG-a), a inovativne značajke se moraju potvrditi relevantnim dokazima. U Prijavnom obrascu (Pitanje III.13.1) korisnik mora navesti i objasniti planirano ulaganje u inovativnost.
Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na:
· projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a (partnerski projekti); 
· potporom društvenim (socijalnim) inovacijama koje dovode do novih proizvoda i usluga kojima se rješavaju potrebe opće zajednice područja LAG-a, poput: 
· novih metoda i pristupa prijenosu znanja iz područja promicanja poduzetništva i poduzetničke kulture, uključujući nalaženje novih rješenja razvoja društvenog poduzetništva i partnerstva 
· inovativnih pristupa i modernih ekoloških praksi u području zaštite okoliša i prirode kao i implementacije aktivnosti biogospodarstva (bioekonomije) 
· novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, inf. tehnologija, drugih aktivnosti područja, te u razvoju turizma (selektivni oblici, interpretacija baštine i sl.)
· društvenih inovacija koje razvijaju nove oblike i načine uključivanja osjetljivih skupina društva 
· tehnoloških i netehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

3.2. Da bi korisnik ostvario bodove za ulaganje u digitalizaciju mora navesti radove, opremu i instalacije kojom se omogućuje nova automatizacija, digitalizacija, robotizacija i/ili bilježenje/praćenje parametara unutar predmeta ulaganja, a u projektu i/ili drugoj odgovarajućoj dokumentaciji istog mora biti predviđeno izvođenje radova i ugradnja/nabava opreme i instalacije za automatizaciju, digitalizaciju, robotizaciju i/ili bilježenje/praćenje parametara.
U Prijavnom obrascu (Pitanje III.13.) korisnik mora navesti i objasniti planirano ulaganje u digitalizaciju, a u vezanom Planu projektnih aktivnosti (Obrascu 2) moraju biti predviđeni troškovi za ulaganje u digitalizaciju. 

3.3. Da bi korisnik ostvario bodove za doprinos okolišnim ciljevima i ublažavanju klimatskih promjena u Prijavnom obrascu (Pitanje III.13.) mora navesti i objasniti planirano ulaganje koje može biti ulaganje u obnovljive izvore energije, ulaganje u energetsku učinkovitost i sl. Pod ulaganjem u obnovljive izvore energije smatraju se sve isplanirane i provedene aktivnosti čiji je cilj očuvanje okoliša i ublažavanje klimatskih promjena, a koje se odnose na ulaganje u solarnu energiju, vjetroelektrane, dizalice topline i sl.
Pod ulaganjem u energetsku učinkovitost objekta smatraju se sve isplanirane i provedene aktivnosti čiji je cilj smanjiti potrošnju energije za postizanje istog učinka (toplinska izolacija vanjske ovojnice i/ili krovišta, zamjena dotrajale stolarije i sl.).
U Planu projektnih aktivnosti (Obrascu 2) moraju biti predviđeni troškovi za ulaganje/aktivnosti kojim se doprinosi okolišnim ciljevima i ublažavanju klimatskih promjena.

Bodovi se mogu ostvariti po sva tri podkriterija.

Kriterij odabira broj 4
Ukoliko projekt doprinosi Dodanoj vrijednosti LEADER-a te si korisnik želi dodijeliti/ostvariti bodove po navedenom kriteriju u Prijavnom obrascu mora opisati i obrazložiti kako i zašto projekt doprinosi dodanoj vrijednosti LEADER-a i/ili isto mora biti vidljivo iz prijavne dokumentacije.

4.1. Projekt se provodi u partnerstvu
Partnerskim projektom smatra se projekt u kojem više korisnika sudjeluje u provedbi projekta, sukladno LAG Natječaju, poglavlju 2.1. Pri tome, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti LAG Natječaja na koji se prijavljuju. Navedeno se provjerava uvidom u Prijavni obrazac i dostavljeni Sporazum o suradnji te ostalu relevantnu dokumentaciju.

4.2. Projektom se doprinosi razvoju ruralne infrastrukture
Bodove po ovom kriteriju moguće je ostvariti ukoliko će korisnik projektnim aktivnostima doprinijeti razvoju ruralne infrastrukture. Kako bi korisnik ostvario bodove, u prijavnom obrascu mora nedvojbeno opisati kako će projektne aktivnosti doprinijeti navedenom podkriteriju.

4.3. Projekt doprinosi očuvanju kulturne i/ili prirodne baštine područja LAG-a
Bodove po ovom kriteriju moguće je ostvariti ukoliko će korisnik projektnim aktivnostima poticati korištenje, valorizaciju i vidljivost zaštićene i/ili nezaštićene kulturne i/ili prirodne baštine područja LAG-a. Kako bi korisnik ostvario bodove, u prijavnom obrascu mora nedvojbeno opisati kako će projektne aktivnosti pridonijeti korištenju, valorizaciji ili vidljivosti konkretnog prirodnog i/ili kulturnog dobra. Referentni popis zaštićene prirodne i kulturne baštine područja LAG-a nalazi se u poglavlju 1.1.3. „Kulturna, povijesna i prirodna baština na području LAG-a“ Lokalne razvojne strategije LAG-a Međimurski doli i bregi.

Korisnik si može dodijeliti/ostvariti bodove po više podkriterija.

